stanford-oval/wikipedia huggingface dataset:
Ahvenanmaan maakuntavaalit 2015

Ahvenanmaan maakuntavaalit 2015 järjestettiin Ahvenanmaalla 18. lokakuuta 2015.
Suurimmaksi puolueeksi nuosi Liberaalit, joka voitti Keskustan 1,6 prosentilla ja kasvatti paikka määräänsä kuudesta seitsemään. Keskustan kannatus laski 1,9 prosenttia mutta paikka määrä pysyi samana kuin edellisvaaleissa. Vaalien suurin voittaja oli Maltilliset, joka nosti kannatustaan 3,9 prosenttia ja paikkamääräänsä neljästä viiteen. Sosiaalidemokraatit kärsivät 2,7 prosentin tappion ja menettivät yhden paikan. Sitoutumaton kokoomus menetti kannatustaa 3 prosenttia ja hävisi yhden paikan. Ahvenanmaan itsenäisyyttä ajava Ahvenanmaan tulevaisuus kärsi 2,4 prosentin tappion ja menetti yhden kolmesta paikastaan. Uutena ryhmänä Maakuntapäiville nousi Ålandsk Demokrati, joka sai 3,6 prosenttia äänistä ja yhden paikan.
Maakuntavaalien jälkeen muodostettiin uusi Ahvenanmaan maakunnan hallitus, johon tulivat vaalivoittaja Liberaalit sekä Maltilliset ja Sosialidemokraatit. Uudeksi maaneuvokseksi nousi Liberaalien Katrin Sjögren.
Tulos

Ahvenanmaan maakuntavaalien 2015 tulos
| Puolueet | Puolueet | Puolueet | Äänet> Ääniä | Äänet> % | Äänet> +/– | Paikat | Paikat> +/– |  |
| --- | --- | --- | --- | --- | --- | --- | --- | --- |
|  | Liberaalit | L | 3 212 | 23,3 |  3,0 | 7 |  1 |  |
|  | Keskusta | C | 2 985 | 21,7 |  1,9 | 7 |  0 |  |
|  | Maltilliset | M | 2 453 | 17,8 |  3,9 | 5 |  1 |  |
|  | Sosiaalidemokraatit | S | 2 184 | 15,8 |  1,1 | 5 |  1 |  |
|  | Sitoutumaton kokoomus | Ob | 1 323 | 9,6 |  3,0 | 3 |  1 |  |
|  | Ahvenanmaan tulevaisuus | AF | 1 016 | 7,4 |  2,5 | 2 |  1 |  |
|  | Åländsk Demokrati | ÅD | 500 | 3,6 | Uusi | 1 | Uusi |  |
|  | Hållbart Initiativ | HI | 112 | 0,8 | Uusi | 0 | Uusi |  |

| Yhteensä | Yhteensä | Yhteensä | 13 785 | 100 % |  | 30 |  |  |

 Lähde: JCI Mariehamn (Arkistoitu – Internet Archive) (ruotsiksi)
Alppikärhö

| Alppikärhö |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Tribus::  Anemoneae
Suku::  Kärhöt Clematis
Laji::  alpina
Kaksiosainen nimi
 Clematis alpina  (L.) Mill. 
Katso myös
   Alppikärhö Wikispeciesissä   Alppikärhö Commonsissa 
Infobox OKNimi-testi OK: 
Alppikärhö (Clematis alpina) on kärhöihin kuuluva köynnös, jota kasvatetaan koristekasvina. Laji on läheistä sukua Suomessa luonnonvaraiselle siperiankärhölle (Clematis sibirica, aiemmin myös C. alpina subsp. sibirica).
Ulkonäkö ja koko

Alppikärhön lehdet ovat vastakkaisia, korvakkeettomia, puikeita ja sahalaitaisia. Sillä on pienet siniset tai sinipunaiset kukat, jotka voivat joskus olla ruusunpunaisia tai valkoisiakin. Kukat yleensä nuokkuvat ja niillä on valkoiset heteet. Alppikärhö kukkii kesä-heinäkuussa. Sen hedelmystöt ovat pallomaisia ja pähkylät pitkäkarvaisia, koristeellisia siemenhaituvapalloja.
Alppikärhö on talvenkestävä köynnös, jonka versot jatkavat keväällä kasvuaan ja kukkii edellisen vuoden versoilla jo alkukesästä, selvästi aikaisemmin kuin muut kärhöt.
Aiheesta muualla

Suomen Lajitietokeskus: Alppikärhö – Clematis alpina
8 Mile (soundtrack)

| 8 Mile Soundtrack Eminem |
| --- | --- | --- |

Soundtrack-albumin tiedot
 Julkaistu: 29. lokakuuta 2002
 Formaatti: CD
 Tyylilaji: Hip Hop
 Kesto: 68.19
 Levy-yhtiö: Shady, Interscope, UMG Soundtracks
Muut kannet
 More Music from 8 Mile -kansi
Listasijoitukset
  3. (albumilista)
Eminemin muut julkaisut
| The Eminem Show 2002 | 8 Mile Soundtrack 2002 | The Singles 2003 |
Singlet albumilta Music from and Inspired by the Motion Picture 8 Mile
 ”Lose Yourself” Julkaistu: 17. syyskuuta 2002  ”Rap Name” Julkaistu: 22. lokakuuta 2002  ”Wanksta” Julkaistu: 5. marraskuuta 2002  ”8 Mile” Julkaistu: 15. joulukuuta 2002
Music from and Inspired by the Motion Picture 8 Mile on Eminemin 8 Mile -elokuvaan perustuva soundtrack. Soundtrack julkaistiin 29. lokakuuta 2002.
Taustatietoa

Albumi sijoittui Billboard 200 -listan ykkössijalle myyden 702,000 kappaletta ensimmäisellä viikolla ilmestymisestään. Albumi oli vuoden viidenneksi nopein myyvä albumi Yhdysvalloissa. Albumia myytiin vuodessa 3,2 miljoonaa kappaletta. Albumilta julkaistiin myös single "Lose Yourself". Pian julkaistiin More Music from 8 Mile -niminen toinen soundtrack.
Kappaleet

| # | Kappale | Tuottaja(t) | Esiintyjä(t) | Aika |
| --- | --- | --- | --- | --- |
| 1 | "Lose Yourself" | Eminem, Luis Resto & Jeff Bass | Eminem | 5:20 |
| 2 | "Love Me" | Eminem | Eminem, Obie Trice, 50 Cent | 4:30 |
| 3 | "8 Mile" | Eminem | Eminem | 6:00 |
| 4 | "Adrenaline Rush" | Spyda | Obie Trice | 3:48 |
| 5 | "Places to Go" | Eminem | 50 Cent | 4:15 |
| 6 | "Rap Game" | Mr. Porter, Eminem | D12 feat. 50 Cent (Uncredited) | 5:53 |
| 7 | "8 Miles and Runnin'" | Eminem | Jay-Z feat. Freeway | 4:08 |
| 8 | "Spit Shine" | Denaun Porter | Xzibit | 3:39 |
| 9 | "Time of My Life" | Dante Ross, John Gamble, Mike Elizondo | Macy Gray | 4:21 |
| 10 | "U Wanna Be Me" | Chucky Thompson, Nas | Nas | 3:50 |
| 11 | "Wanksta" | John "J-Praize" Freeman, Sha Money XL | 50 Cent | 3:38 |
| 12 | "Wasting My Time" | Kellin Manning, Martin Pradler | Boomkat (Taryn Manning) | 3:37 |
| 13 | "R.A.K.I.M." | Denaun Porter | Rakim | 4:23 |
| 14 | "That's My ***** Fo' Real" | Dante Ross, John Gamble | Young Zee | 4:45 |
| 15 | "Battle" | DJ Premier, Guru | Gang Starr | 2:56 |
| 16 | "Rabbit Run" | Eminem, Luis Resto | Eminem | 3:10 |
Kappaleet > Deluxe Edition Bonus Disc

| # | Kappale | Tuottaja(t) | Esiintyjä(t) |
| --- | --- | --- | --- |
| 1 | "Rap Name" | Eminem | Obie Trice |
| 2 | "Stimulate" | Eminem | Eminem |
| 3 | "'Till I Collapse" (Freestyle) | Eminem | 50 Cent |
| 4 | "Gangsta" |  | Joe Beast |
| 5 | "The Weekend" |  | Brooklyn |
| 6 | "California" |  | Shaunta |
Kappaleet > More Music from 8 Mile

| # | Kappale | Tuottaja(t) | Esiintyjä(t) |
| --- | --- | --- | --- |
| 1 | "Shook Ones Pt. II" | Mobb Deep | Mobb Deep |
| 2 | "Juicy" | Poke, Sean "Puffy" Combs | The Notorious B.I.G. |
| 3 | "Gotta Get Mine" | Colin Wolfe, Eric Breed, Warren G | MC Breed, 2Pac |
| 4 | "Feel Me Flow" | Naughty by Nature | Naughty by Nature |
| 5 | "Player's Ball" | Organized Noize | OutKast |
| 6 | "Get Money" | Ez Elpee | Junior M.A.F.I.A. |
| 7 | "I'll Be There for You/You're All I Need to Get By" | RZA | Method Man, Mary J. Blige |
| 8 | "Shimmy Shimmy Ya" | RZA | Ol' Dirty Bastard |
| 9 | "Bring da Pain" | RZA | Method Man |
| 10 | "C.R.E.A.M." | RZA | Wu-Tang Clan |
| 11 | "Runnin'" | Jay Dee | The Pharcyde |
| 12 | "Survival of the Fittest" | Mobb Deep | Mobb Deep |
| 13 | "Temptations"(Bonus Track) | Easy Mo Bee | 2Pac |
| 14 | "Unbelievable"(Bonus Track) | DJ Premier | The Notorious B.I.G |
Listasijoitukset > Albumit

| Vuosi | Lista | Sijoitus |
| --- | --- | --- |
| 2002 | Billboard 200 | 1 |
| 2003 | Billboard 200 | 1 |
| 2003 | Australian ARIA Albums Chart | 1 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2002 | "Lose Yourself" | The Billboard Hot 100 | 1 |
| 2002 | "Lose Yourself" | Modern Rock Tracks | 14 |
| 2002 | "Lose Yourself" | Hot Rap Tracks | 2 |
| 2002 | "Lose Yourself" | Hot R&B/Hip-Hop Singles | 4 |
| 2003 | "Wanksta" | The Billboard Hot 100 | 13 |
| 2003 | "Wanksta" | Hot Rap Tracks | 3 |
| 2003 | "Wanksta" | Hot R&B/Hip-Hop Singles & Tracks | 4 |
| 2003 | "8 Mile" | Hot R&B/Hip-Hop Singles | 54 |
Acre (1945)

| Acre |
| --- | --- |
 CT Acre

Aluksen vaiheet
Rakentaja:  Ilha das Cobras, Rio de Janeiro
Kölinlasku:  28. joulukuuta 1940
Laskettu vesille:  30. toukokuuta 1945
Palveluskäyttöön:  10. joulukuuta 1951
Poistui palveluskäytöstä:  alusluettelosta 1974
Tekniset tiedot
Uppouma:  1 361 t (standardi) 1 829 t (kuormattu)
Pituus:  98,45 m (kokonaispituus)
Leveys:  10,67 m
Syväys:  2,59 m
Koneteho:  34 000 shp
Nopeus:  35,5 solmua
Miehistöä:  150
Aseistus
Aseistus:  4 × DP 5″ -tykkiä 2 × 40 mm ilmatorjuntatykkiä 4 × 20 mm ilmatorjuntatykkiä 6 × 21″ torpedoputkea
CT Acre (viirinumerot A4 ja D10) oli Brasilian laivaston Acre-luokan hävittäjä.
Valmistus

Alus tilattiin Rio de Janeirosta Ilha das Cobrasin telakalta, missä köli laskettiin 28. joulukuuta 1940. Alus laskettiin vesille 30. joulukuuta 1945 ja otettiin palvelukseen 1951.
Palvelus

1960-luvulla alus modernisoitiin, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.
Alus poistettiin 1974 alusluettelosta.
Ahvenlammi (Forssa)

| Ahvenlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Forssa
Koordinaatit:  60°58′48″N, 23°28′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Koijokeen 
Järvinumero:  35.963.1.001
Mittaustietoja
Pinnankorkeus:  113,2 m 
Rantaviiva:  0,636 km 
Pinta-ala:  0,0113 km² 
 fiAhvenlammi 
Ahvenlammi on Kanta-Hämeessä Forssassa sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.
Maantiede

Järven pinta-ala on 1,1 hehtaaria ja sen pituus on 300 metriä ja leveys 50 metriä. Järven luusua sijaitsee järven etelärannalla, josta saa alkunsa kaksi kilometriä pitkä laskuoja Koijokeen eli Kojonjokeen.
Järven rantaviiva on 0,64 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu muutama loma-asunto, joille johtaa tiet Matkusta ja Humppilasta.
A. J. Sarlin

Aron Josef Sarlin (11. huhtikuuta 1866 Tuusniemi – 29. syyskuuta 1933 Turku) oli suomalainen lyseon lehtori, kirjailija ja suomentaja. Hän käytti nimimerkkejä A-i-s ja Arkadius.
Sarlinin vanhemmat olivat Mikkelin kirkkoherra, rovasti Bernhard Kristfrid Sarlin ja Amanda Kristina Roschier. Hänen veljiänsä olivat vapaa-ajattelijana tunnettu Alfred Bernhard Sarlin ja horrossaarnaaja Helena Konttisen elämäkerran kirjoittaja rovasti Karl Kristfrid Sarlin. Laulunopettaja Anna Sarlin oli hänen sisarensa. Sarlin pääsi ylioppilaaksi 1885 Helsingin ruotsalaisesta normaalilyseosta ja opiskeli Helsingin yliopistossa valmistuen filosofian kandidaatiksi 1889.
Sarlin toimi opettajana Helsingin reaalikoulussa, Tampereen reaalilyseossa ja Turun suomalaisessa tyttökoulussa. Viimeksi hän oli Turun suomalaisen lyseon suomen kielen vanhempana lehtorina 1926–1933.
Sarlin oli naimisissa kolme kertaa:
1891–1905 matematiikan opettaja Anna Gustava Heikelin (k. 1905) kanssa
1906–1917 pikkukoulunopettaja Signe Matilda Steniuksen (k. 1917) kanssa
vuodesta 1920 kassanhoitaja Ida Sofia Forsmanin kanssa
Sarlinilla oli kuusi lasta ensimmäisestä avioliitostaan. Kenraaliluutnantti Unio Bernhard Sarlin (1893–1981) oli hänen vanhin poikansa.
Teoksia

Johan Ludvig Runeberg : hans lif och verksamhet i korthet skildrade. Svenska Folkskolans Vänner, Helsingfors 1904
Skrivövningar för översättning till finska samlade och utgivna A. J. Sarlin. G. W. Edlund, Helsingfors 1911
Tekstejä suomalaisten koulujemme ruotsinnosharjoituksia varten : koottu ja yhteensoviteltu. Otava 1911
Ruotsinharjoituksia : Artur Siegbergin lyhennettyyn ruotsin kielioppiin suomalaisia kouluja varten koonnut ja yhteensovitellut A. J. Sarlin. Otava 1912
Övningsbok till Prof. E. N. Setäläs Finska språkets satslära. Lilius & Hertzberg, Helsingfors 1913
Ordförteckning till A. J. Sarlins skrivövningar för översättning till finska. G. W. Edlund, Helsingfors 1914
Tekstien sanasto. Otava 1914
Lapset suomalaisten sananlaskujen valossa. Turku 1915
Zacharias Topeliuksen, lasten ystävän, satujen suuren sedän muistolle : esitelmä Topelius-juhlassa 14. I. 1916. H. Edgrenin kirjakauppa, Turku 1916
Zacharias Topelius : elämä ja toiminta. Kansanvalistusseuran elämäkertoja 27. Kansanvalistusseura, Helsinki 1917
August Engelbrekt Ahlqvist : hänen elämänsä ja toimintansa. Suomalaisuuden merkkimiehiä 5. Tietosanakirja, Helsinki 1924
Julius Leopold Fredrik Krohn : hänen elämänsä ja toimintansa. Kansanvalistusseuran elämäkertoja 32. Otava 1926
Suomennoksia

Johan Edvard Herman Bergh : Lainopillinen hakemisto, aakkoisjärjestykseen sovitettuja ohjeita lainsäännösten sekä vuoteen 1896 painosta julaistujen, elinkeinoja ja yhteiskuntaelämää koskevien asetusten tuntemiseen. Edlund, Helsinki 1898-1900
Elice B. Stockham : Tokologia : kirja kaikille naisille. Tilgmann, Helsinki 1898
Henry Bordeaux : Repeytynyt verho : romaani. Karisto 1918 (alkuteos L'écran brise)
Adalbert Stifter : Abdias ; suom. ja johdannolla varustanut A. J. Sarlin. Karisto 1926
Ruotsinnoksia

A. Hirn: Finska kyrkans hednamission: historisk framställning. Finska Missionssällskapet, Helsingfors 1901
Aiheesta muualla

Vapaasti ladattavia A. J. Sarlinin e-kirjoja Projekti Lönnrotilta sekä Project Gutenbergiltä
Amerikanpaksujalka

| Amerikanpaksujalka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Paksujalat Burhinidae
Suku::  Paksujalat Burhinus
Laji::  bistriatus
Kaksiosainen nimi
 Burhinus bistriatus  (Wagler, 1829) 
Katso myös
   Amerikanpaksujalka Wikispeciesissä   Amerikanpaksujalka Commonsissa 
Infobox OKNimi-testi OKIUCN-testi OK: 
Amerikanpaksujalka (Burhinus bistriatus) on keski- ja eteläamerikkalainen kahlaaja. Sen elinympäristö ulottuu Etelä-Meksikosta Costa Rican luoteisosiin ja Hispaniolaan, sekä Kolumbiasta Venezuelaan, Guyanaan ja Brasilian pohjoisimpiin osiin. Siitä tunnetaan neljä alalajia. Lajin holotyypin kuvaili Johann Georg Wagler Meksikosta 1829.
Amerikanpalokärki

| Amerikanpalokärki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Palokärjet Dryocopus
Laji::  pileatus
Kaksiosainen nimi
 Dryocopus pileatus  (Linnaeus, 1758) 

Katso myös
   Amerikanpalokärki Wikispeciesissä   Amerikanpalokärki Commonsissa 
Infobox OKNimi-testi OK: 
Amerikanpalokärki (Dryocopus pileatus) on pohjoisamerikkalainen tikka. Sen esiintymisalue ulottuu Kanadan eteläosista Yhdysvaltoihin. Lajista tunnetaan kaksi alalajia. Carl von Linné kuvaili lajin holotyypin Etelä-Carolinasta vuonna 1758.
AZ Alkmaar

AZ Alkmaar on jalkapalloseura Alkmaarista, Alankomaista. Seura perustettiin vuonna 1967 nimellä AZ'67, kun Alkmaar '54 ja FC Zaanstreek yhdistyivät. AZ Alkmaar pelaa Alankomaiden korkeimmalla sarjatasolla Eredivisiessä.
Seura oli 1970–1980-luvuilla Cees ja Klaas Molenaar -nimisten liikemiesveljesten omistuksessa, ja vuonna 1981 se saavutti ennenkokematonta menestystä voittamalla Alankomaiden mestaruuden ja selviytymällä UEFA Cupin loppuotteluun. Kun Molenaarit jättivät seuran, kääntyi menestyskulku huonompaan suuntaan, ja vuonna 1988 AZ putosi alemmalle sarjatasolle.
1990-luvun loppupuolella liikemies Dirk Scheringa ryhtyi panostamaan seuraan, joka vuonna 1998 nousi takaisin korkeimmalle sarjatasolle. Co Adriaansen valmentamana kaudella 2004–2005 AZ pelasi jälleen UEFA Cupia ja selviytyi välieriin. Joukkue myös sijoittui Hollannin liigan sarjataulukossa kolmannelle sijalle, mikä tarkoitti jälleen pääsyä UEFA Cupiin.
Kaudella 2006–2007 AZ oli tiukasti mukana maansa mestaruustaistelussa ja viimeisellä kierroksella sille olisi mestaruuteen riittänyt voitto pikkuseura Excelsiorista. Se kuitenkin koki yllättävän 3–2-tappion ja näin sekä PSV että Ajax menivät ohi.
Kauden 2008–2009 päätteeksi AZ Alkmaar juhli historiansa toista Alankomaiden mestaruutta. Mestaruus varmistui jo kolme kierrosta ennen sarjan päätöstä ainoan uhkaajan Amsterdam Ajaxin hävittyä ottelunsa PSV Eindhovenille.
Saavutukset

Alankomaiden mestari: 1981, 2009
Alankomaiden Cupin voitto: 1978, 1980 ja 1982
Alankomaiden 1. divisioonan voitto: 1996 ja 1998
UEFA Cupin kakkossija 1981
UEFA Cupin välierät 2004
Entisiä päävalmentajia

1978–1982  Georg Kessler
1997–1999  Willem van Hanegem
1999–2000  Gerard van der Lem
2000–2002  Henk van Stee
2002–2005  Co Adriaanse
2005–2009  Louis van Gaal
2009  Ronald Koeman
2009–2010  Dick Advocaat
2010–2013  Gertjan Verbeek
2013–2014  Dick Advocaat
2014  Marco van Basten
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive)
Aldo Ciccolini

Aldo Ciccolini 2005.
Aldo Ciccolini (15. elokuuta 1925 Napoli, Italia – 1. helmikuuta 2015 Pariisi, Ranska) oli klassinen pianisti. Hän sai vuonna 1969 Ranskan kansalaisuuden ja opetti vuosina 1970–1983 Pariisin konservatoriossa. Hän levytti monipuolisesti muun muassa Satieta, Lisztiä ja Beethovenia.
Airisto–Seili

Alueen läpi kulkee tärkeä 15,3 metrin syvyinen Naantalin laivaväylä, jonka kautta laivat kulkevat muun muassa Naantalin satamaan ja Turun satamaan, sekä Pernon telakalle ja Turun Korjaustelakalle. Kuvassa Viking Linen M/S Isabella, kuvattuna Karhuvuoren näkötornista, Aaslan saarelta, Naantalista.
Seilin saarta ja siellä sijaitseva vanha sairaala
Airisto–Seilin valtakunnallisesti arvokas maisema-alue on Saaristomerellä Paraisten ja Naantalin kaupungeissa sijaitseva 11 000 hehtaarin valtakunnallisesti arvokas maisema-alue. Alue sijaitsee Airistolla ja sen ympärillä sijaitsevilla kapeilla salmilla sekä lukuisilla saarilla ja luodoilla. Tämä alue on Lounaisrannikon ja Saaristomeren alueen tunnetuimpia maisemanähtävyyksiä.
Luonnonpiirteet

Airiston selkä on muodostunut kallioperässä olevaan hautamaiseen vajoamaan. Sen syvin kohta sijaitsee maisema-alueen pohjoispuolella. Maisema-alueen eteläosa on Länsi-Turunmaan Seilin saaristosta, pohjoisosa koostuu Naantalin Rymättylässä sijaitsevista Aaslaluodon ja Airismaan saarista, sekä itäosa Paraisten Stormälöstä.
Alueen saaret ovat kallioisia ja suurimpien saarien lakiosissa kasvaa mäntymetsiä, mutta rehevimmillä alueilla esiintyy myös lehtimetsää. Alueen luonnonsuojelullisesti arvokkaita saaria ovat muun muassa Länsi-Turunmaalla sijaitsevat Högholmenin, Majholmenin ja Lindsorin saaret sekä luonnonsuojelualue Måsgrund. Seilin saari eroaa ympäröivistä, männiköiden peittämistä kallioluodoista ja saarista vehreän puistomaisena niittyineen ja jaloine lehtipuineen. Suuri osa Seilin saaresta kuuluu rantojensuojeluohjelmaan. Monet Seilin ympärillä olevat saaret ovat luonnonsuojelualueita.
Kulttuuripiirteet

Historialliset tapahtumat Airiston selällä liittyvät vanhaan laivaväylään, jota pitkin Varsinais-Suomen rannikolle suuntautui useista hävitys- ja valloitusretkiä. Alueen tunnetuimman saaren, Seilin historia on osa Suomen sairaanhoitolaitoksen vaiheita. Saari toimi Suomen ensimmäisenä leprasairaalana vuosina 1619–1785 ja valtion mielisairaalana 1755–1962. Saareen tuodut raajarikot ja mielisairaat asuivat pääsaaressa ja spitaaliset nykyään saareen kiinni kasvaneessa niemessä. Seilin sairaalan puinen ristikirkko Seilin kirkko valmistui vuonna 1733. Kirkon vieressä on vanha hautausmaa. Sairaalan päärakennus valmistui vuonna 1840 ja se on Carl Ludvig Engelin piirtämä. Rakennuksen ulkoasu on säilytetty alkuperäisenä, mutta sisäosat on uusittu. Sairaalan rakennusryhmään kuuluu kaikkiaan viidettäkymmentä rakennusta. Nykyään Seilin rakennuksissa toimii Turun yliopiston Saaristomeren tutkimuslaitos. Haverössä ja muillakin alueen saarilla on pienimuotoisia saaristolaisia viljelytiloja.
Aiheesta muualla

Kartta Lounais-Suomen ympäristökeskuksen alueella sijaitsevista valtakunnallisesti arvokkaista maisema-alueista (pdf)  2.7.2009. Ympäristöministeriö.
Aldo Ceccato

Aldo Ceccato vuonna 1968.
Aldo Ceccato (s. 18. helmikuuta 1934 Milano) on italialainen kapellimestari.
Ceccato opiskeli Giuseppe Verdi -konservatoriossa Berliinissä ja myöhemmin kapellimestari Sergiu Celibidachen johdolla. Hän on Accademia di Santa Cecilian jäsen ja Itä-Michiganin yliopiston kunniatohtori. Hänelle on myönnetty Brahms-mitali ja kunniamerkki Cavaliere di Gran Croce.
Ceccato toimi vuosina 1973–1977 Detroitin sinfoniaorkesterin, 1985–1990 Bergenin filharmonisen orkesterin, 1990–1991 Slovakian filharmonisen orkesterin, 1991–1994 Espanjan kansallisen orkesterin sekä 1995–2002 Brnon filharmonisen orkesterin ylikapellimestarina.
American Anthropological Association

Logo
American Anthropological Association (suom. Yhdysvaltain antropologinen seura) on vuonna 1902 perustettu Yhdysvalloissa toimivien antropologien järjestö. Se ilmoittaa olevansa suurin antropologian ammattilaisten järjestö maailmassa. Järjestön tavoitteena on edistää antropologian tutkimusta, levittää antropologista tietoa ja sen sovellutuksia ihmiskunnan ongelmien ratkaisuun ja edustaa tieteenalaa kansallisesti sekä kansainvälisesti. Järjestöllä on nykyisin keskimäärin 10 000 jäsentä ja sen vuosittaiset kokoukset keräävät yli 5 000 osallistujaa.
Acquiring the Taste

| Acquiring the Taste Gentle Giant |
| --- | --- | --- |

Studioalbumin tiedot
 Äänitetty : tammikuu–huhtikuu 1971
 Julkaistu:  11. heinäkuuta 1971    elokuu 1971
 Tuottaja(t): Tony Visconti
 Tyylilaji: progressiivinen rock hard rock
 Kesto: 39.30
 Levy-yhtiö:  Vertigo Records    Mercury Records
Listasijoitukset
 Ei tunnettuja listasijoituksia.
Gentle Giantin muut julkaisut
| Gentle Giant 1970 | Acquiring the Taste 1971 | Three Friends 1971 |
Acquiring the Taste on brittiläisen Gentle Giant -yhtyeen toinen studioalbumi, joka julkaistiin vuonna 1971. Levyllä sekoittuvat elementit muun muassa hard rockista ja gregoriaanisesta kirkkolaulusta.
Kappaleet

Kaikki sävellykset ja sanoitukset Derek Shulman, Phil Shulman, Ray Shulman ja Kerry Minnear.
Kaikki sovitukset Gentle Giant.
A-puoli
Pantagruel's Nativity – 6.50
Edge of Twilight – 3.47
The House, the Street, the Room – 6.01
Acquiring the Taste – 1.36
B-puoli
Wreck – 4.36
The Moon Is Down – 4.45
Black Cat – 3.51
Plain Truth – 7.36
Kokoonpano > Gentle Giant

Gary Green – 6-kielinen kitara, 12-kielinen kitara, 12-kielinen wah-wah -kitara, aasin leukaluu, cat calls, ääni
Kerry Minnear – sähköpiano, urut, Mellotron, vibrafoni, Moog-syntetisaattori, piano, celesta, klavikordi, cembalo, patarummut, ksylofoni, marakassi, laulu
Derek Shulman – alttosaksofoni, klavikordi, lehmänkello, laulu
Phil Shulman – altto- ja tenorisaksofonit, klarinetti, trumpetti, piano, rytmikapulat, marakassi, laulu
Ray Shulman – bassokitara, viulu, alttoviulu, sähköviulu, klassinen kitara, tamburiini, 12-kielinen kitara, urut, pääkallot, laulu
Martin Smith – rummut, tamburiini, gongit
Kokoonpano > Vierailijat

Paul Cosh – trumpetti, urut
Tony Visconti – nokkahuilu, bassorumpu, triangeli
Airlines PNG:n lento 1600

| Airlines PNG:n lento 1600 |
| --- | --- |
 Onnettomuuspaikka ja lähestymissuunta.
Yhteenveto
Päivämäärä:  13. lokakuuta 2011
Onnettomuustyyppi:  lentäjän virhe, pakkolasku
Tapahtumapaikka:   35 kilometriä eteläkaakkoon Madangista, Madangin maakunta, Papua-Uusi-Guinea
 :  5°30′32″S, 145°53′37″E
Lähtöpaikka:  Lae Nadzabin lentoasema
Määränpää:  Madangin lentoasema
Kuolleita:  28
Loukkaantuneita:  4
Eloonjääneitä:  4
Lentokone
Konetyyppi:  De Havilland Canada DHC-8-103
Lentoyhtiö:  Airlines PNG
Rekisteritunnus:  P2-MCJ
Matkustajia:  29
Miehistöä:  3
Airlines PNG:n lento 1600 oli Airlines PNG:n Papuan-Uuden-Guinean sisäinen reittilento Lae Nadzabin lentoasemalta Madangin lentoasemalle. 13. lokakuuta 2011 suoritetulla lennolla koneen kummatkin potkurit pettivät miehistön virheen takia, jolloin he joutuivat tekemään pakkolaskun. Seuranneessa maahansyöksyssä koneessa olleista 32 ihmisestä 28 sai surmansa.